Dallas (TV-serie)

***Dallas*** er en amerikansk såpeopera som gikk på CBS fra 1978 til 1991. Serien handler om den dysfunksjonelle familien Ewing som har gjort seg styrtrik innen oljebransjen. Familien bor på Southfork, en ranch utenfor Dallas i Texas og her utspiller det seg mange intriger, triumfer og tragedier. Dallas varte i 13 år og hele 14 sesonger ble innspilt. Den regnes også som forløperen til serier som ''Dynastiet'' og ''Falcon Crest''.

*Dallas* ble ikke sendt på norsk TV før 1990-tallet, men en del nordmenn fulgte serien ved å se på SVT der serien gikk hver uke. I 1992 sendte TVNorge 23 episoder av sesong 12, mens TV 2 sendte hele serien i tidsrommet 1996-1997. Høsten 1999 sendte NRK2 rundt 70 episoder av serien og i april 2010 startet NRK1 å sende den som dagserie.

Deler av serien ble i 1982 og 1983 utgitt på video i Norge av Seco AS. Hele serien er nå utgitt på DVD, men ikke med norsk tekst - kun med svensk tekst. 

Dallas hadde også en spin-off som het *[[Knots Landing]]*. Den handlet om Gary og Valene Ewings liv i California. Noen episoder av den ble sendt på TV3.

## Handling
En av de karakterer i Dallas som serien ble berømt for var J.R. Ewing, den intrigante sønnen i familien Ewing som aldri lar en sjanse å gå fra seg til å gjøre livet surt for sine fiender. Oljeindustrien er en tøff bransje, og en av konkurrentene er J.R.s svigerinnes bror Cliff Barnes. J.R. er gift med den etterhvert så alkoholiserte Sue Ellen.

Serien kretset rundt familien Ewing, men kom etter hvert til å fokusere på J.R. og hans mange intriger i familien og oljeindustrien. I løpet av serien rakk J.R. innom det meste, fra å starte en mindre krig i Midtøsten for å presse opp prisene på amerikansk olje, nedbryte sin kone Sue Ellen til et alkoholisert vrak, drive Cliff til flere selvmordsforsøk, bli fengslet i sørstatene for utroskap mot sin fremtidige kone Cally Harper (Ewing), til å mer eller mindre skremme bort de fleste i Ewing-familien fra Southfork.

## Ingmar Bergman om ''Dallas''
I *Røster i radio* uttalte Ingmar Bergman om *Dallas*: «Den er så fullstendig fantastisk elendig at man kan regne ut alt på forhånd. Jeg har fundert over hvor hemningsløst fælt dette er. Alt er åpenbart mulig hvis man lar alle kunstneriske og moralske hemninger falle. Det er skikkelig fengslende! Jeg kan ikke la være å gruble over denne fantastiske smørja - og over at så mange mennesker ser den.  Jeg tror det skyldes et behov for eventyr, et bunnløst behov. Som barn ville vi høre det samme eventyret om igjen og om igjen. Det får vi her. *Dallas* er fascinerende. Jeg ser det ofte og gjerne...»

NRK hevdet de ikke fikk plass til serien. Danmarks Radio stanset Dallas en søndag før jul, midt i en scene der Cliff Barnes oppdaget en druknet kvinne i svømmebassenget. Videoselskapet VIP Scandinavia fra Bergen sikret seg rettighetene og tjente en formue på salg av videoer med episodene i Norge og Danmark. Svenske aviser skrev over 2.000 artikler om «*Dallas*-kuppet». I to døgn kjørte historien på lystavlen utenfor *[[Ekstra Bladet]]* i København som skrev: «*Video-firma klar til at skovle penge ind: SNUPPEDE* DALLAS *FOR NÆSEN AF TV.*»

## TV-historie

Noen av avsnittene kan sies å ha gått inn i TV-historien:
**A House Divided* (best kjent som «Who shot JR?») var det siste avsnittet våren 1980. Avsnittet sluttet med at J.R. ble skutt av en ukjent gjerningsmann. De amerikanske seerne var tvunget til å vente hele sommeren og høsten på å få saken oppklart i neste sesong.
**Who Done It?*, som var fortsettelsen på ovennevnte avsnitt, hadde ett av de høyeste seertall som noensinne er målt i USA for en TV-serie. 
**The Search* var oppfølger til avsnittet *Barbecue Two* som ble sendt i januar 1982. *Barbecue Two* ble avsluttet med at Miss Ellie fikk en telefonsamtale fra Punk Anderson, som fortalte at Jock hadde havarert med sitt helikopter i Sør-Amerika. I avsnittet *The Search* reiste J.R., Bobby og Ray till Sør-Amerika for at delta i søket etter Jock. Han ble aldri funnet.
**Swan Song*: Patrick Duffy, som spilte J.R.s lillebror Bobby, valgte å forlate serien våren 1985. Dette løste man ved at Bobby ble overkjørt av sin svigerinne Kathrine, som var ulykkelig forelsket i ham og egentlig forsøkte å kjøre ned hans hustru Pam. Bobby ble så hardt skadet at han omkom. Etter en sesong uten Bobby, og en massiv seerstorm mot CBS, ble Duffy overtalt til å vende tilbake til serien, og sesongen ble avsluttet den 16. mai 1986 med at Bobby plutselig kom ut av dusjen og sa god morgen til sin hustru Pam. Seerne måtte vente helt til høstsesongen for å få forklaringen. Da viste det seg at Pam bare hadde *drømt* at Bobby døde (og alt som hendte etterpå). Dette innebar selvfølgelig visse logiske brister i handlingen, som bare kan forklares kortfattet. For å hemmeligholde at Patrick Duffy hadde vendt tilbake til serien, dro regissøren og Patrick Duffy til New York under påskudd av at Patrick Duffy skulle være med i en såpereklame og filmet scenen separat. Ingen av skuespillerne i *Dallas* visste at Patrick kom tilbake, dette ble hemmeligholdt helt frem til sesongsavslutningen i 1986. Victoria Principal hadde filmet dusjscenen med sin motspiller John Beck, en scene som siden ble klipt om.
**Ewing Inferno* var det siste avsnittet våren 1983. Avsnittet ble avsluttet med at hele Southfork Ranch stod i flammer, etter at J.R. kastet en lysestake mot Ray som i stedet veltet lyset. Halve familien satt fast i brannen, og avsnittet ble sett av flere millioner amerikanere.
**Fall of the House of Ewing* var det siste avsnittet våren 1987. Avsnittet ble avsluttet med at Bobbys hustru Pamela kjørt rett inn i en oljetanker med sin bil, som eksploderte. Mens hun kjørte, snakket hun i telefon med Bobby og fortalte at hun kunne bli gravid igjen.

## Roller
### Hovedroller
*Larry Hagman – John Ross "JR" Ewing, Jock og Miss Ellies eldste sønn. (1978–1991)
*Patrick Duffy – Bobby Ewing, JRs yngre bror. (1978-1985, 1986-1991)
*Barbara Bel Geddes – Eleanor "Miss Ellie" Ewing Farlow, født Eleanor Soutworth, eieren av Southfork Ranch. (1978-1984, 1985-1990)
*Donna Reed – spilte Miss Ellie i Barbara Bel Geddes sykdomsperiode. (1984–1985)
*Jim Davis – John Ross "Jock" Ewing Senior, familiens overhode, grunnlegger av Ewing Oil. (1978–1981)
*Linda Gray – Sue Ellen Shepherd Ewing, JRs hustru. (1978–1989)
*Victoria Principal – Pamela Barnes Ewing, Bobbys hustru. (1978–1987)
*Charlene Tilton – Lucy Ewing Cooper, JRs og Bobbys niese, datter av Gary Ewing, mellombroren. (1978-1985, 1988-1990)
*Ken Kercheval – Cliff Barnes, Pamelas halvbror. (1978–1991)
*Steve Kanaly – Ray Krebbs, formann på Southfork, senere viste seg å være uekte sønn av Jock. (1978–1988)
*Howard Keel – Clayton Farlow, Miss Ellies nye mann etter Jocks død. (1981–1991)
*Susan Howard – Donna Culver Krebbs, politiker og Rays første hustru. (1979–1987)
*Priscilla Presley – Jenna Wade, Bobbys ungdomskjærlighet – senere gift med Ray. (1983–1988)
*Sheree J Wilson – April Stevens Ewing, elskerinne til både JR og Cliff, men ble til slutt sammen med Bobby. (1986–1991)
*Cathy Podewell – Cally Harper Ewing, elskerinne til JR, som ble tvunget til å gifte seg med henne (1988–1991)
*George Kennedy – Carter McKay, eier av WestStar Oil, Ewing Oils største konkurrent (1988–1991)
*Kimberly Foster – Michelle Stevens, Aprils søster, elskerinne til Cliff (1989–1991)
*Sasha Mitchell – James Beaumont, JRs uekte – og lenge ukjente – sønn (1989–1991)
*Dack Rambo – Jack Ewing, JRs og Bobbys fetter, Aprils første mann (1985–1987)
*Barbara Stock – Elizabeth "Liz" Adams, forretningsforbindelse og kjæreste til Cliff (1990–1991)
*Lesley-Anne Down – Stephanie Rogers, forretningsforbindelse til Cliff (1990)

## Ny serie
I 2012 gjenoppsto serien i en fornyet format på TNT. Mange av de gamle skuespillerne var også med, men serien handlet mest om neste generasjon. Den ble avsluttet i 2014. Serien hadde en del seere i starten, men i løpet av andre og tredje sesong falt tallene en del.

I Norge sendt TV 2 deler av serien.

## Referanser


## Eksterne lenker
*